**Ministru kabineta noteikumu projekta „Grozījums Ministru kabineta 2001.gada 30.janvāra noteikumos Nr.40 „Personas datu aizsardzības obligātās tehniskās un organizatoriskās prasības”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Fizisko personu datu aizsardzības likuma (turpmāk – FPDAL) 26.panta pirmā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Līdz 2014.gada 7.martam FDPAL 26.panta otrā daļa noteica, ka valsts un pašvaldību institūcijas reizi divos gados iesniedz Datu valsts inspekcijai audita atzinumu par personas datu apstrādi, ietverot tajā arī riska analīzi, un pārskatu par informācijas drošības jomā veiktajiem pasākumiem. Prasības audita atzinumam nosaka Ministru kabinets.2014.gada 7.martā stājās spēkā grozījumi FPDAL 26.pantā, paredzot, ka valsts un pašvaldības institūcijas un privātpersonas, kurām deleģēti pārvaldes uzdevumi, sagatavo personas datu apstrādes atbilstības novērtējumu, ietverot tajā arī riska analīzi un pārskatu par informācijas drošības jomā veiktajiem pasākumiem.Ministru kabineta 2001.gada 30.janvāra noteikumu Nr.40 „Personas datu aizsardzības obligātās tehniskās un organizatoriskās prasības” 6.punkts paredz, ka pārzinis (jebkurš, ne tikai valsts un pašvaldību institūcijas) katru gadu veic personas datu apstrādes iekšējo auditu un sagatavo pārskatu par informācijas drošības jomā veiktajiem pasākumiem.Lai nodrošinātu vienotu pieeju, pārzinim datu apstrādes novērtēšanai, ir nepieciešams veikt grozījumus Ministru kabineta 2001.gada 30.janvāra noteikumos Nr.40 „Personas datu aizsardzības obligātās tehniskās un organizatoriskās prasības”, lai tie vairs neparedz veikt personas datu apstrādes auditu un nenosaka termiņu, bet gan paredz veikt novērtējumu par datu apstrādē ieviestajām tehniskajām un organizatoriskajām prasībām normatīvajos aktos par personas datu apstrādes atbilstības novērtējuma izstrādes un iesniegšanas kārtību noteiktajos gadījumos un kārtībā.Novērtējuma veikšanai attiecīgajās jomās būtu jāatbilst tai, ko normatīvie akti attiecina uz valsts un pašvaldību iestādēm. Gadījumā, ja pārzinis ir izstrādājis pilnīgu novērtējumu par datu apstrādi atbilstoši Ministru kabineta noteikumiem, kas noteic personas datu apstrādes atbilstības novērtējuma izstrādes un iesniegšanas kārtību, tam atkārtots novērtējums par datu apstrādes tehniskajām un organizatoriskajām prasībām nav jāveic.Ministru kabineta noteikumu projekts „Grozījums Ministru kabineta 2001.gada 30.janvāra noteikumos Nr.40 „Personas datu aizsardzības obligātās tehniskās un organizatoriskās prasības”” (turpmāk – projekts) paredz, ka pārzinim vairs nav jāveic personas datu apstrādes iekšējais audits, bet gan jāizstrādā novērtējums par datu apstrādei piemērotajām tehniskajām un organizatoriskajām prasībām. Novērtējums tiek izstrādāts situācijās, kad to paredz noteikumi par novērtējuma izstrādes un iesniegšanas kārtību valsts un pašvaldību iestādēs. Pārzinim ir jāizvērtē tikai personas datu aizsardzības tehniskās un organizatoriskās prasības (Personas datu apstrādes atbilstības novērtējuma III sadaļa). Projekts nenosaka konkrētu formu vai veidlapu, kā ir veicams novērtējums, bet gan ietver norādi uz normatīvo aktu, kas regulē novērtējuma izstrādes un iesniegšanas kārtību. |
| 3. | Projekta izstrādē iesaistītās institūcijas | Projekta izstrādē piedalījās pārstāvji no Datu valsts inspekcijas, Finanšu ministrijas, Iekšlietu ministrijas, Pilsonības un migrācijas lietu pārvaldes, Satiksmes ministrijas, Latvijas Bankas. |
| 4. | Cita informācija | Nav. |
|   |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts attieksies uz pārziņiem, kas veic personas datu apstrādi. |
| 2. | Tiesiskā regulējuma ietekme uz tautsaimniecību un administratīvo slogu | Pārzinim tiek samazināts administratīvais slogs, jo novērtējums par datu apstrādes jomā veiktajiem pasākumiem būs jāveic personas datu aizsardzības atbilstības novērtējuma tiesiskajā regulējumā noteiktajās situācijās un termiņos. Līdz ar to pārzinim iekšējais audits un novērtējums par veiktajiem pasākumiem nebūs jāveic katru gadu. Tāpat tiks novērsta novērtējuma izstrādes dublēšanās, jo novērtējumā, ko izstrādās valsts un pašvaldības iestādes saskaņā ar Ministru kabineta noteikumiem par personas datu apstrādes atbilstības novērtējuma izstrādes un iesniegšanas kārtību, ir ietverts arī personas datu aizsardzības tehniskais un organizatoriskais novērtējums, līdz ar ko atsevišķs novērtējums attiecībā uz šo prasību izpildi nav veicams. |
| 3. | Administratīvo izmaksu monetārs novērtējums | Nav attiecināms |
| 4. | Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Ministru kabineta noteikumu projekts „Personas datu apstrādes atbilstības novērtējuma izstrādes un iesniegšanas kārtība”, kas paredzēs, ka personas datu aizsardzības jomā turpmāk veicams personas datu apstrādes atbilstības novērtējums, nevis audits, izstrādāts un izsludināts Valsts sekretāru 2014.gada 9.oktobra sanāksmē, prot.Nr.39 19.§, VSS-919, izskatīts Valsts sekretāru 2015.gada 19.marta sanāksmē, prot. Nr.11 26.§, TA-417. |
| 2. | Atbildīgā institūcija | Tieslietu ministrija. |
| 3. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Latvijas Sertificēto personas datu aizsardzības speciālistu asociācija piedalījās sanāksmēs, kurās tika diskutēts par projekta saturu, kā arī sniedza atzinumu un piedalījās starpministriju sanāksmē, kuras laikā tika izskatīti atzinumi par projektu. |
| 2. | Sabiedrības līdzdalība projekta izstrādē | Latvijas Sertificēto personas datu aizsardzības speciālistu asociācija tika izvēlēta, jo tā ir vienīgā biedrība Latvijā, kas apvieno personas datu aizsardzības speciālistus, kuri ikdienā nodrošina personas datu aizsardzības prasības uzņēmumos un valsts pārvaldes iestādēs.Latvijas Sertificēto personas datu aizsardzības speciālistu asociācija piedalījās sanāksmēs, kuru laikā tika diskutēts par projekta saturu, sniedza atzinumu par projektu, piedalījās starpministriju sanāksmē. |
| 3. | Sabiedrības līdzdalības rezultāti | Latvijas Sertificēto personas datu aizsardzības speciālistu asociācija atbalsta projektu. Latvijas Sertificēto personas datu aizsardzības speciālistu asociācija izteica priekšlikumu papildināt projektu, kad ir veicams novērtējums par datu apstrādē ieviestajām tehniskajām un organizatoriskajām prasībām, Tieslietu ministrija ņēma vērā izteikto priekšlikumu. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pārziņi – valsts un pašvaldības institūcijas un privātpersonas, kurām deleģēti pārvaldes uzdevumi. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav nepieciešama jaunu institūciju izveide, lai nodrošinātu projekta īstenošanu. |
| 3. | Cita informācija | Nav. |

Anotācijas III un V sadaļa – projekts šīs jomas neskar.

Iesniedzējs:

tieslietu ministrs Dzintars Rasnačs

26.03.2015. 10:54

895

D.Voitiņa

67046135; Dana.Voitina@tm.gov.lv

E.Kreismane

67046126; Evija.Kreismane@tm.gov.lv